Cuneiform Tablet Kt 94/k 1461 (AKT 6a 176)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ša-lim-a-šùr qí-bi-ma um-ma en-nam-a-šùr-ma i-na lu-qú-tí-kà ša a-na ṣé-ri-a ša ki-ma ku-a-tí ú-ta-e-ru-ni la-ma a-lu-wa a-na ṣé-ri-a ta-áš-pu-ra-ni AN.NA-kà ú ṣú-ba-tù-kà a-na URUDU ma-sí-im ú ší-ki-im iš-tù ITU.3.KAM ta-ú-ru-ma URUDU pá-ni-am-ma e-ma-ru a-na ša-lá-tù-ar i-za-bi-lu ú a-na-ku a-dí mu-ṣí-im pá-al-ḫa-ku-ma a-na qá-qí-dí-a ù na-pá-áš-tí lu-qú-tí-kà a-na bu-ru-uš-ḫa-dim e-ra-ba-am ú-lá a-mu-a a-dí a-ší-im ša pá-kà a-na mu-ṣí-im ta-dí-nu-ma a-ší-am lá tù-šé-bi₄-la-ni-ma li-bi a-we-lìm lá tù-na-e-ḫu a-ta la tí-de₈-e ki-ma a-we-lìm a-ba-am lá-am-nu-ma a-na a-bi-šu kà-ša-dí-im i-lu-ku KÙ.BABBAR 1 GÍN ša i-na ša-lá-tù-ar e-du-ku-ma e-pu-šu a-lu-wa na-áš-a-kum ša ší-tí lu-qú-tí-kà URUDU ší-kam ú URUDU ma-sí-am e-re-qá-tim a-sí-dí-ir-ma a-na DUMU um-me-a-nim ke-nim áp-nu-ma iš-tí e-re-qá-tí-šu-ma IGI a-lu-wa-ma iš-tù 10 u₄-me-e i-ta-ṣa-ma KÙ.BABBAR ba-tí-iq ú-tù-ur i-ša-a-ma-ma ma-lá KÙ.BABBAR i-za-ku-a-ni wa-ar-ki a-lu-wa-ma iš-tí a-li-ki ú-šé-ba-lá-ku-ma ší-im lu-qú-tí-kà ša šé-pí-a ú-ga-ma-ra-kum za-ku-sà a-ša-pá-ra-kum ša ší-tí lu-qú-tí-kà-ma <big_gap> i-na kà-ni-iš <big_gap> ša ki-ma ku-a-tí <big_gap> i-dí-nu-ni KÙ.BABBAR <big_gap> i-na a-lim{ki} <big_gap> ší-tí lu-qú-tí-kà ú-za-kà-ma ú a ma-lá tí-ir-tí-kà lu-qú-ut-kà ša tí-me-el-ki-a a-lá-ḫu-um i-pá-qí-da-ma iš-tí KÙ.BABBAR a-lá-ḫa-am a-tá-ra-dá-ma tí-ni-iḫ-tí li-bi-kà lu ša lu-qú-tí-kà ú ba-a-ba-tí-kà a-ša-pá-ra-kum